62022CO0195_INF
A Bíróság (nyolcadik tanács) 2022. szeptember 6‑i végzése –PTTAZ kontra Bizottság
(C‑195/22. P. sz. ügy)
„Fellebbezés – A Bíróság eljárási szabályzatának 181. cikke – Szociálpolitika – 1999/70/EK irányelv – Az irányelvet a nemzeti jogba átültető intézkedések – Az Európai Bizottsághoz benyújtott, az uniós jog Spanyol Királyság általi megsértésének megállapítása iránti panasz – Kötelezettségszegés megállapítása iránti eljárás megindításának hiánya – Intézményi mulasztás megállapítása iránti kereset”
1.
Fellebbezés – Jogalapok – Nyilvánvalóan elfogadhatatlan vagy nyilvánvalóan megalapozatlan jogalapok – Elutasítás bármikor, végzés útján, szóbeli eljárás nélkül
(A Bíróság eljárási szabályzata, 181. cikk)
(lásd: 7. pont)
2.
Fellebbezés – Jogalapok – A tények és bizonyítékok téves értékelése – Elfogadhatatlanság – A tények és a bizonyítékok értékelésének a Bíróság általi felülvizsgálata – Kizártság, kivéve az elferdítés esetét – A tények elferdítésére alapított jogalap – Az elferdített tények pontos megjelölésének és az elferdítést eredményező értékelési hibák bizonyításának szükségessége
(EUMSZ 256. cikk; a Bíróság alapokmánya, 58. cikk, első bekezdés; a Bíróság eljárási szabályzata, 168. cikk, (1) bekezdés, d) pont)
(lásd: 11. pont)
3.
Intézményi mulasztás megállapítása iránti kereset – Természetes vagy jogi személyek – Keresettel megtámadható mulasztások – A kötelezettségszegés megállapítása iránti eljárás megindításának elmulasztása – Elfogadhatatlanság
(EUMSZ 258. és EUMSZ 265. cikk)
(lásd: 14. és 18–20. pont)
4.
Intézményi mulasztás megállapítása iránti kereset – Intézményi mulasztás – Fogalom – Cselekvés elmulasztása – Előkészítő aktus elfogadásának elmulasztása – Bennfoglaltság – Feltétel – Joghatásokat kiváltó aktus meghozatalára irányuló eljárás szükséges előfeltételének minősülő aktus
(EUMSZ 265. cikk)
(lásd: 16. és 17. pont)
Rendelkező rész
1)
A Bíróság a fellebbezést mint nyilvánvalóan megalapozatlant elutasítja.
2)
A Plataforma de Trabajador@s Temporales del Ayuntamiento de Zaragoza (PTTAZ) maga viseli saját költségeit.